มีตุ่มเหมือนฝี และมีหนองและมีหนังแตกออก. ติดเชื้อรึปล่าวค่ะ และตุ่มมีสีแดงข้างในมีหนอง. ต้องทำไงค่ะ
สวัสดีค่ะ ตุ่มหนองดังกล่าว อาจเป็น1.ฝีที่เกิดจากผิวหนังและเนื่อเยื่อใต้ผิวหนังเกิดการอักเสบติดเชื้อ จนทำให้เกิดเนื้อเยื่อบวมเป็นก้อนนูนแดง ร้อน ปวด และมีหนองอยู่ภายใน หากมีรูเปิดออก ก็จะเห็นหนองไหลออกมา บางรายอาจมีไข้ ส่วนใหญ่เกิดจากเชื้อแบคทีเรีย ส่วนน้อยเกิดจากเชื้อราการรักษาฝีหากฝีมีขนาดเล็ก เช่นน้อยกว่า 0.5 เซนติเมตร ฝีอาจหายไปได้เองจากระบบภูมิคุ้มกันของร่างกาย แต่ต้องหลีกเลี่ยงการแกะ บีบ เกา อาจใช้ยาฆ่าเชื้อ เช่น โพไวโดน ไอโอดีน (povidone iodine) ทาบริเวณฝี แต่หากฝีมีขนาดใหญ่ มีอาการปวดมาก มีไข้ ต้องอาศัยทั้งการทานยาปฏิชีวนะฆ่าเชื้อและการผ่าระบายเอาหนองออก เพราะหากไม่ผ่าตัดระบายเอาหนองที่มีเชื้อโรคออก เชื้อโรคอาจลุกลามลึกลงและแผ่ขยายออกไปเรื่อยๆ ได้ และเชื้ออาจเข้าสู่กระแสเลือด จนอาจเกิดการติดเชื้อในกระแสเลือดขึ้นได้2. เป็นซีสต์ไขมันผิวหนังขนาดเล็ก (sebaceous cyst หรือ epidermal inclusion cyst) จะคลำได้เป็นก้อนหรือตุ่มนิ่มๆ อาจพบรูเปิดจากก้อน หากบีบออกอาจเห็นมีสารสีขาวคล้ายเนย มีกลิ่นเหม็น ดูคล้ายหนองได้ อาจการรักษาคือต้องผ่าตัดเอาก้อนซีสต์ออกในเบื้องต้น ควรหลีกเลี่ยงการโดนน้ำไปก่อน เช็ดทำความสะอาดด้วยน้ำเกลือและใส่ยาฆ่าเชื้อ เช่น โพไวโดน ไอโอดีน (povidone iodine) เป็นต้น หากตุ่มไม่ยุบหายไป ยังคงมีหนองไหล มีอาการปวด ผิวหนังรอบๆ ยังคงบวมแดง ควรไปพบแพทย์เพื่อตรวจและทำการรักษา รวมถึงพิจารณาทานยาปฏิชีวนะค่ะ